Richard Glücks

Richard Glücks (22. huhtikuuta 1889 Odenkirchen, Saksa – 10. toukokuuta 1945 Flensburg, Saksa) oli SS-Gruppenführer toisen maailmansodan aikana. Hän vastasi keskitysleirien tarkastustoimesta ja muun muassa Auschwitzin keskitysleirin perustamisesta.

Glücks oli Rudolf Hössin ja muiden keskitysleirijohtajien suora esimies. Auschwitzin perustamisen lisäksi hän oli vastuussa myös leirien "lääketieteellisistä palveluista" ja pakkotyövoiman organisoinnista. Hän päätti, kuinka monta vankia tulisi kaasuttaa tai asettaa pakkotyöhön.

Glücks nähtiin viimeksi elossa Tanskan rajan läheisyydessä laivaston sairaalassa. Useimpien lähteiden mukaan hän teki itsemurhan.

Lähteet 

Holokaustin toteuttamiseen osallistuneet
SS-kenraalit
Sotarikoksista syytetyt
Itsemurhan tehneet
Vuonna 1889 syntyneet
Vuonna 1945 kuolleet